APSTIPRINĀTS

ar Jelgavas novada izglītības pārvaldes vadītājas

20\_\_\_.gada \_\_\_\_\_\_\_\_\_\_\_\_ rīkojumu Nr. {{DOKREGNUMURS}}

**NOLIKUMS**

**1. Pasākuma vispārīgā informācija:**

1. Nosaukums – Netradicionāls ziemas orientēšanās pasākums jauniešiem “Ziemas prieki 2024”;
2. Datums – 2024. gada 24. februāris plkst. 13.30;
3. Norises adrese – Staļģenes pamatskolas sporta halle, Skolas iela 2, Staļģene, Jaunsvirlaukas pagasts, Jelgavas novads;
4. Mērķa auditorija – jaunieši no Jelgavas novada un citām Latvijas vietām vecumā no 13 līdz 25 gadiem (var būt izņēmumi);
5. Organizatori – Jaunsvirlaukas jauniešu iniciatīvu centrs;
6. Veids – orientēšanās pasākums.

**2. Mērķis:**

1. Popularizēt veselīgu un aktīvu dzīvesveidu;
2. Veicināt jauniešu komandu iekšējo saliedēšanos, komunikācijas un organizēšanas prasmes;
3. Pārbaudīt komandu orientēšanās spējas, prasmi loģiski domāt, kā arī veiklību un sportisko garu;
4. Veidot sadarbību starp Jelgavas novada jauniešiem, savstarpēji iepazīt vienam otru.

**3. Programma:**

|  |  |
| --- | --- |
| **Laiks** | **Darbība** |
| 13.30 – 14.30 | Ierašanās, reģistrācija |
| 14.30 – 15.00 | Pasākuma atklāšana |
| 15.00 – 18.00 | Orientēšanās |
| 18.00 – 19.00 | Vakariņas |
| 19.00 – 20.00 | Spēles, rezultātu apkopošana |
| 20.00 – 21.00 | Apbalvošana |
| 21.00 – 23.00 | Ballīte jauniešiem |
| 23.00 | Mājupceļš |

**4. Pasākuma norise:**

1. Lai piedalītos pasākumā nepieciešams aizpildīt pieteikuma anketu līdz 15.februārim elektroniski: <https://ej.uz/ziemasprieki2024>;
2. Iepriekšēja pieteikšanās pasākumam obligāta, lai var apzināt dalībnieku skaitu;
3. Komandas pieteikumā jānorāda dalībnieku vārdi, komandas nosaukums un pārstāvētais pagasts, novads, pilsēta vai ciems;
4. Komanda sastāv no 5. dalībniekiem;
5. Komanda izvirza komandas kapteini;
6. Komandai jāizdomā komandas nosaukums;
7. Katram komandas dalībniekam obligāti nepieciešama atstarojošā veste, lukturītis un vēlams mobilais telefons;
8. Dalībniekiem, kas nav sasnieguši 18 gadu vecumu uz pasākumu līdzi jāņem vecāku atļauja (parauga forma atrodas pielikumā);
9. Orientēšanās pasākuma daļai nepieciešami ērti apavi un drēbes, kuras nav bail nosmērēt. Apģērbs vēlams laikapstākļiem atbilstošs;
10. Katras komandas mājasdarbs ir izdomāt spēli vakara gaitai, kas tiks izspēlēta punktu skaitīšanas laikā. Spēlei jābūt tādai, lai tajā varētu iesaistīt pēc iespējas lielāku dalībnieku skaitu;
11. Orientēšanās pasākuma laikā būs jāapmeklē vairāki kontrolpunkti, kuros jāizpilda kāds konkrēts uzdevums par kuru izpildi tiks piešķirti punkti. Papildus punkti tiek piešķirti par veiksmīgi izpildītu mājasdarbu;
12. Pārvietošanās starp kontrolpunktiem notiek ar kājām. Dažādu mehanizēto pārvietošanās līdzekļu (automašīnas, velosipēdi, skrejriteņi, motorolleri u.c.) izmantošana nav atļauta;
13. Pieteikumā norādīt vai komanda paliek uz ballīti. Katrai komandai jāparūpējas par savu cienastu;
14. Ballītē piedalās tikai pasākuma dalībnieki, organizatori un pasākuma rīkotāju pieaicināti viesi;
15. Ballītes noslēgums ir plkst. 23.00, pēc tam visi dodas mājup;
16. Pasākuma laikā tiks fotografēts. Materiāli tiks izmantoti publicitātes nolūkos;
17. Pasākumā aizliegts lietot alkoholu vai citas apreibinošas vielas;
18. Pasākuma laikā ir jāievēro visi valstī noteiktie drošības un kārtības noteikumi, kā arī pasākuma laikā pastiprināta uzmanība jāpievērš ceļu satiksmes noteikumiem;
19. Pasākuma noslēgumā tiek apbalvotas trīs komandas, kas ieguvušas lielāko punktu skaitu. Pārējām komandām – veicināšanas balvas;
20. Pasākuma laikā par drošību rūpējas pašvaldības policija;
21. Jautājumu gadījumā lūdzu rakstīt uz e-pastu: ricards.pans@jelgavasnovads.lv vai zvanīt pa tālruni: 26233633 (Ričards Pāns, Jaunsvirlaukas JIC vadītājs).

**5. Staļģenes JIC nodrošina:**

Telpas, pasākuma norisi, ūdeni, vakariņas, diplomus, balvas un jauku atmosfēru.

**Vecāku atļauja**

Ar šo apliecinu, ka esmu informēts, ka mans dēls/meita vai aizbilstamais (vajadzīgo pasvītrot) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds), dzimšanas dati \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ piedalīsies jauniešu orientēšanās pasākumā “Ziemas prieki 2024”, kas norisināsies 24.02.2024. no plkst. 13.30 līdz 23.00 Staļģenes pamatskolas sporta hallē, Skolas ielā 2, Staļģenē, Jaunsvirlaukas pagastā, Jelgavas novadā (organizētā pagasta transporta izbraukšanas un atgriešanās laiku nosaka pagasta jaunatnes darbinieks). Organizētais pagasta transports un dalība pasākumā ir bez maksas.

Esmu informēts, ka par drošību rūpēsies pasākuma atbildīgā persona – Ričards Pāns (Jaunsvirlaukas jauniešu iniciatīvu centra vadītājs) un nepieciešamības gadījumā šī persona rūpēsies par pirmās palīdzības sniegšanu, vai arī nepieciešamības gadījumā izmantos neatliekamās palīdzības dienesta pakalpojumus, informējot par to vecākus vai aizbildni. Esmu informēts, ka mans dēls/ meita vai aizbilstamais pasākumā tiks iepazīstināts ar pasākuma drošības noteikumiem (uzvedības noteikumi, pasākuma programma, u.c.), ko apliecinās viņa paraksts instruktāžas anketā. Vienlaikus piekrītu, ka gadījumos, ja netiks ievēroti šie noteikumi, vai citos ārkārtas gadījumos, pasākuma organizatora pārstāvis informē vecāku zvanot uz (norādīt vismaz divus) vienu no tālruņa numuriem \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ un nepieciešamības gadījumā mans dēls/ meita vai aizbilstamais tiek atskaitīts no piedalīšanās pasākumā, vecākam vai aizbildnim nodrošinot pasākuma dalībnieka nogādi atpakaļ uz savu dzīves vietu. Esmu informēts, ka aizdomu gadījumā par mana dēla/ meitas vai aizbilstamā alkohola vai citu apreibinošu vielu lietošanu tiks ziņots vispirms vecākiem vai aizbildnim, tad medicīnas iestādei un/ vai policijai, nekavējoties pārtraucot dalību pasākumā, vecākiem vai aizbildnim nodrošinot nokļūšanu no pasākuma norises vietas uz savu dzīves vietu.

**VESELĪBA**

Vai jūsu dēlam/ meitai vai aizbilstamajam ir veselības problēmas: alerģija pret ēdieniem, smaržām, medikamentiem, ir bijušas traumas vai sekas pēc pārciestām slimībām, hroniskas slimības, sporta traumas u.tml.?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**FOTOUZŅĒMUMI, VIDEO:**

□ Piekrītu, ka mana bērna, aizbilstamā foto (video) attēli var tikt publicēti tīmeklī, laikrakstos saistībā ar Jelgavas novada pašvaldības organizētajām aktivitātēm.

\_\_\_\_\_\_\_\_\_\_\_\_\_\_\_ (vieta), 2024. gada \_\_\_.\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts)

Informācijai: Ričards Pāns, tālrunis: 26233633,

e-pasts: ricards.pans@jelgavasnovads.lv